Nafarroako Parlamentuko Mahaiak, 2022ko urriaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, Haur, Lehen eta Bigarren Hezkuntzako lan-eskaintza publikoei eta oposizio-lehiaketen deialdiei eta egutegiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko urriaren 24an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, honako galdera hau egin du, urriaren 27ko Osoko Bilkuran ahoz erantzun dakion:

Hezkuntzako administrazio publikoan, behin-behinekotasunaren maila sostengaezina da. Nafarroako Foru Komunitatea oso urrun dago % 8ko behin-behinekotasun indizea lortzetik, eta hori izango litzateke enplegu-egonkortasuna lortzeko xede optimoa, sistema unean-unean sortzen ahal diren aldagaietara egokituz joateko malgutasunari eutsita, edonola ere.

Zer aurreikuspen eta egutegi ditu aurreikusita Hezkuntza Departamentuak Haur, Lehen eta Bigarren Hezkuntzako lan-eskaintza publikoei eta oposizio-lehiaketen deialdiei eta egutegiei dagokienez?

Iruñean, 2022ko urriaren 20an

Foru parlamentaria: Marisa de Simón Caballero